Sag om, hvorvidt Danske Bank A/S kan kræve en sag, som fogedretten har afvist med henvisning til fredningsreglen i retsplejelovens § 490, stk. 1, fremmet med henblik på afbrydelse af foræl... Vis mere
Ret: Retten i Hillerød (1. instans)
Faggruppe: Fogedsag — Almindelig fogedsag
Sagsemner: Fogedret proces;
Pengekrav;

/

Retten i Hillerød

Den 27. januar 2009 kl. 09:00 blev fogedretten sat i mødelokale 4 af
Dommer.

Der blev foretaget FS 7890/2008

Danske Bank A/S
Inkasso Service
Holmens Kanal 2-12
1092 København K
mod
Modpart
Adresse
3400 Hillerød

Ingen indkaldt eller mødt.

Der blev fremlagt fogedrekvisition af 3. november 2008 med bilag, foged-
rettens brev af 6. november 2008 samt Den Danske Banks breve af 11. og 21.
november 2008.

Der blev afsagt

KENDELSE

Tvisten i sagen angår spørgsmålet, om Den Danske Bank kan kræve en an-
modning om tvangsfuldbyrdelse af et krav stiftet 9 måneder forinden og af-
vist med henvisning til fredningsreglen i retsplejelovens § 490, stk. 1, frem-
met med henblik på afbrydelse af forældelse af renter i medfør af bestem-
melsen i § 490, stk. 3.

Sagens omstændigheder

Skyldner underskrev den 28. februar 2008 et gældsbrev om forhøjelse af et
tidligere bevilget lån med en hovedstol efter forhøjelsen på 66.467,02 kr.
Ifølge gældsbrevet aftaltes månedlige ydelser på 1.500 kr. til betaling første
gang den 31. marts 2008. Skyldner ophørte ifølge det oplyste med betalin-
gerne i juni 2008.

Den 5. november 2008 indgav banken fogedrekvisition til fogedretten. I re-
kvisitionen anførtes blandt andet, at "såfremt sagen ikke kan gennemføres
grundet debitors afgivelse af insolvenserklæring i anden sag, ønskes sagen
gennemført med henblik på afbrydelse af forældelsen, jfr. Retsplejelovens §
490, stk. 3."

Fogedretten afviste den 6. november 2008 sagen med henvisning til skyld-
ners insolvens. Den 12. november 2008 genfremsendtes sagen til fogedret-ten
med henvisning til et ønske om at afbryde forældelsen også for rentekra-

STD074607-S02-ST010104-K234-T2-L03-M14-\R1



/

Side 2/3

vets vedkommende, jf. forældelseslovens § 19, stk. 6, og § 19, stk. 7. Foged-
retten afviste på ny sagen den 19. november 2008, men modtog den retur den
21. november 2008 med bankens fastholdelse af anmodningen om at få sagen
behandlet.

Fogedrettens begrundelse og resultat

Efter retsplejelovens § 490, stk. 1, kan fogedretten afvise at foretage en fo-
gedforretning hos en skyldner, såfremt fogedretten er bekendt med, at der in-
den for de sidste 6 måneder har været afholdt en forretning, hvor det ikke har
været muligt at opnå dækning. Efter stk. 3 kan fogedretten dog i fred-
ningsperioden fremme en anmodning fra en fordringshaver med henblik på
afbrydelse af forældelse ved at give skyldneren skriftlig meddelelse om kra-
vet inklusive renter og omkostninger og om formålet med kravets fremsæt-
telse. Hvis skyldneren ikke kommer med indsigelser inden en fastsat frist, har
fogedrettens meddelelse samme virkning med hensyn til afbrydelse af
forældelse som afholdelse f udlægsforretning.

Efter § 5, stk. 1, i lov nr. 522 af 6. juni 2007 om forældelse af fordringer er
forældelsesfristen for gældsbreve 10 år, mens renter heraf forældes efter 3 år,
jf. lovens § 5, stk. 2, jf. § 3.

Efter lovens § 18, stk. 1, kan afbrydelse af forældelse ske ved indgivelse af
anmodning om udlæg inden rimelig tid. Sker afbrydelsen ved indgivelse af
anmodning om udlæg, regnes den nye forældelsesfrist fra fogedforretnin-gens
afslutning. Hvis afbrydelsen sker ved at indgive en anmodning om ud-læg for
et gældsbrev, løber en ny forældelsesfrist på 10 år også for de om-kostninger
og uforældede renter, der er opgjort under fogedforretningen, jf. lovens § 19,
stk. 7, jf. § 5.

I det konkrete tilfælde er der tale om, at gældsbrevets hovedstol tidligst for-
ældes i 2018 og renter i november 2011. Der er på nuværende tidspunkt ikke
en aktuel risiko for, at gældsbrevets hovedstol eller renter vil blive forældet
uden en udlægsforretning.

På denne baggrund og da fogedretten ikke finder, at et ønske fra fordrings-
haverens side om at sikre sig en 10 årig forældelse af påløbne renter alene kan
begrunde fogedrettens iværksættelse af den i retsplejelovens § 490, stk. 3,
beskrevne, skriftlige procedure, afvises anmodningen om udlægsforret-ning.

Derfor bestemmes:

Begæringen afvises.

STD074607-S02-ST010104-K234-T2-L03-M14-\R1



/

Side 3/3

En udskrift af kendelsen sendes til parterne.

Fogedretten hævet.

Dommer

STD074607-S02-ST010104-K234-T2-L03-M14-\R1